Saikolojia ya Kimatibabu
Kuna mikondo au aina kadhaa za matibabu ya kisaikolojia inayotambuliwa- orodha iliyo chini inawakilisha aina chache mashuhuri ambazo hazikutajwa hapo juu. Ingawa zote huwa na mbinu za utekelezaji zitumiwazo na matabibu, hizi kwa ujumla zinafahamika zaidi kwa kutoa mfumo wa nadharia na falsafa ambao huongoza tabibu katika kazi yake na mteja.Uwepo  - Tiba ya kisaikolojia ya uwepo inadai kwamba watu kwa kiasi kikubwa huwa huru kuchagua sisi ni nani na jinsi ya kutafsiri na kuingiliana  na ulimwengu. Ina nia ya kumsaidia mteja kupata maana ya ndani zaidi katika maisha na kukubali wajibu katika kuishi. Kwa hivyo, inashughulikia masuala ya msingi ya maisha, kama vile kifo, upweke, na uhuru. Tabibu husisitiza mteja ana uwezo wa kujifahamu, hiari ya kufanya uchaguzi kwa sasa, kuunda utambulisho wa nafsia na mahusiano ya kijamii, kuleta maana, na kukabiliana na wasiwasi wa asili wa kuishi. Waandishi wa muhimu katika tiba ya uwepo ni pamoja na Rollo May, Victor Frankl, James Bugental, na Irvin Yalom.Tiba moja mashuhuri iliyokuwa kutokana na matibabu ya uwepo ni tiba ya Gestalt, hasa iliyoanzishwa na Fritz Perls katika miaka ya 1950. Inajulikana vizuri kwa ajili ya mbinu zilizoundwa ili kuongeza aina mbalimbali ya utambuzi nafsia- maarufu sana labda ni "mbinu ya kiti tupu "-ambazo kwa ujumla zinalengwa  kuchunguza upinzani kwa "kuwasiliana halisi", kutatua migogoro ya ndani, na kumsaidia mteja kukamilisha "shughuli ambayo haijamalizika".